Little League World Series

Little League World Series (LLWS) ta un torneo di beisbòl anual pa mucha entre di 11 pa 13 aña di edat. Orginalmente e torneo tabata wòrdu yamá e National Little League Tournament i atraves di tempu a kambia a e nòmber pa por hasié un World Series, un torneo mundial enbes di nashonal. E promé torneo a tuma lugá na aña 1947 i e ta tuma lugá tur aña den ougùstùs na South Williamsport, Pennsylvania na Merka. 

Den komienso timnan di Merka so tabata kompetí kontra di otro den e 'World Series', pero ku tempu a hasié un torneo kaminda ku timnan di rònt mundu por kompetí. E torneo ta bastante famá, espesialmente den Estadonan Uní di Merka, kaminda ku e kanal ESPN ta transmití esaki tur aña di nobo. Na aña 2006 a adaptá e regla di edat. Hungadónan mag kumpli 13 aña despues di promé di mei i no despues di promé di ougùstùs manera tabata kustumber. Komo ku e torneo ta tuma lugá den luna di ougùstùs, mayoria hungadó ta kumpli 13 aña promé ku e torneo tuma lugá. Entrante di aña 2018, solamente hungadónan ku ta bai kumpli 11 i 12 aña mag partisipá na e torneo. E regla akí ta hasiendo su entrada kuminsando ku hungadónan ku a nase riba i despues di promé di yanüari 2006.thumb|left|Little League World Series, Williamsport, Pennsylvania 

Aunke ku den boka di pueblo sa yama e Little League Baseball World Series na e nòmber Little League World Series, e ta solamente unu di ocho torneo ku ta keda organisá pa e organisashon Little League International. Kada unu ta trese sea timnan di beisbòl of sòftbòl di rònt mundu huntu den un di e kuater kategoria di edat. E struktura deskribí akí ta esun ku ta kedá usá pa e Little League Baseball World Series. Esun ta keda usá pa e otro World Series ta similar, pero ku diferente region. 

 Kampeonato 
E kampeonato di LLWS tin un divishon nashonal i un divishon internashonal i tur wega ta segun un sistema di dòbel eliminashon. Na su turno, kada divishon ta dividí den gruponan regional. Pa motibu di e pandemia di corona no tabatin kampeonato na 2020 i na 2021 a tuma lugá unikamente e torneo di divishon nashonal 'All American'.Hawaii verslaat Curacao en wint 2022 Little League Basebaal World Series, Curacao.nu (28 di ougùstùs 2022) Den LLWS Kòrsou a titulá kampeon mundial na aña 2004 i supkampeon na aña 2005 i 2022.

 Divishonnan 
All American
 New England
 Mid-Atlantic
 Midwest
 Great Lakes
 Metro
 Mountain
 Southeast
 Southwest
 Northwest
 WestInternashonal (desde 2013)
 Canada
 Mexico
 Karibe
 Latinoamérika
 Hapon
 Asia / Pasifiko / Medio Oriente
 Oropa / Afrika
 Australia

 Kampeonnan 
 Posishon  Tim  Título  Aña 1    17  1969, 1971, 1972, 1973 1974, 1977, 1978, 1979, 1980, 1981, 1986, 1987, 1988, 1990, 1991, 1995, 1996  2     11  1967, 1968, 1976, 1999, 2001, 2003, 2010, 2012, 2013, 2015, 2017 3  25px|border California  8  1961, 1962, 1963, 1992, 1993, 2009, 2011, 20234 25px|border Pennsylvania  4  1947, 1948, 1955, 1960  25px|border Connecticut  1951, 1952, 1965, 1989 25px|border New Jersey  1949, 1970, 1975, 1998 25px|border Hawaii  2005, 2008, 2018, 20227   3  1957, 1958, 1997 25px|border Georgia  1983, 2006, 2007   1984, 1985, 2014  25px|border New York  1954, 1964, 201612 25px|border Teksas  2  1950, 1966   1994, 2000 25px|border Michigan  1959, 202115 25px|border Alabama  1  1953 25px|border New Mexico  1956 25px|border Washington  1982 25px|border Kentucky  2002   2004 25px|border Louisiana  2019

 Mira tambe 
 Little League World Series (Region Karibe)

Category:Beisbòl